הרמן פרייזר

הרמן רונלד "הרם" פרייזר (באנגלית: Herman Ronald "Herm" Frazier;‏ נולד ב-29 באוקטובר 1954) הוא אתלט עבר אמריקאי, אלוף אולימפי (מרוץ שליחים 4X400 מטר) וזוכה מדליית ארד (ריצת 400 מטר) באולימפיאדת מונטריאול (1976), זוכה שתי מדליות זהב במשחקים הפאן-אמריקאיים (מקסיקו סיטי 1975 וסן חואן 1979) במירוץ שליחים 4X400 מטר וזוכה מדליית זהב בגביע התאחדות האתלטיקה הבין-לאומית (מונטריאול 1979) במירוץ שליחים 4X400 מטר. הרמן פרייזר נולד ב-1954 בפילדלפיה שבפנסילבניה (ארצות הברית). למד ב"תיכון גרמנטאון" שבפילדלפיה (אנ') ועם סיום לימודי התיכון החל ללמוד באוניברסיטת דניסון (אנ') שבעיר גרנוויל (אנ'), אוהיו. בהמשך למד מדע המדינה באוניברסיטת המדינה של אריזונה והוסמך ב-1977. פרייזר החל לעסוק בספורט כבר בבית הספר התיכון ובתקופת לימודיו באוניברסיטת אריזונה מונה לקפטן של נבחרת האתלטיקה של האוניברסיטה. לאחר סיום לימודיו מונה לעוזר הוראה באוניברסיטה בה למד, המשיך לעבוד בה 23 שנה, והתקדם לתפקיד מנהל האתלטיקה של האוניברסיטה. ב-2000 מונה לתפקיד מנהל ספורט ב"אוניברסיטת אלבמה" שבעיר בירמינגהאם, אלבמה (אנ'). ב-2002 התפטר מאוניברסיטת אלבמה ומונה לתפקיד דומה באוניברסיטת הוואי אך פוטר ב-2008 לאחר שלא הצליח להחתים מאמן פוטבול בו חשקה האוניברסיטה וכן על הכנת תקציב גרעוני. באותה שנה מונה למנהל ספורט האוניברסיטת טמפל בפילדלפיה וב-2011 מונה לתפקיד דומה באוניברסיטת סירקיוז בניו יורק. במקביל לעבודתו מילא פרייזר מספר תפקידים בוועד האולימפי של ארצות הברית (אנ'). ב-1996 מונה לסמנכ"ל בוועדה וליווה את ההכנות של נבחרת ארצות הברית לקראת אולימפיאדת סידני שנערכה ב-2000. לאחר מכן מונה לראש משלחת הספורטאים לאולימפיאדת אתונה ב-2004. כמו כן מילא בוועד האולימפי תפקידים במועצה המייעצת לאתלטים אולימפיים ובוועדה לסקירה אולימפית. כמו כן מילא מספר תפקידים באירועי פוטבול. במשחקים הפאן-אמריקאיים שנערכו במקסיקו סיטי, מקסיקו זכה פרייזר, יחד עם נבחרת ארצות הברית, במדליית זהב במרוץ שליחים 4X400 מטר בתוצאה של 3:00.76 דקות לפני נבחרת קובה (3:02.82 דקות) ונבחרת קנדה (3:03.92 דקות). באולימפיאדת מונטריאול זכה פרייזר, יחד עם נבחרת ארצות הברית, במדליית זהב במרוץ שליחים 4X400 מטר בתוצאה של 2:58.65 דקות לפני נבחרת פולין (3:01.43 דקות) ונבחרת מערב גרמניה (3:01.98 דקות). כמו כן זכה במדליית ארד בריצת 400 מטר בתוצאה של 44.95 שניות אחרי אלברטו חואנטורנה מקובה (44.26 שניות) ופרד ניוהאוז מארצות הברית (44.40 שניות). בתחרות שנערכה בפילדלפיה, פנסילבניה זכה פרייזר, יחד עם נבחרת אוניברסיטת אריזונה, במדליית זהב במרוץ שליחים 4X200 מטר בשיא עולם של 1:21.4 דקות תוך שיפור של עשירית השנייה לשיא של איטליה שנקבע ב-1972. השיא נשבר ב-1978 על ידי נבחרת הריצה של אוניברסיטת דרום קליפורניה שקבעה 1:20.26 דקות. בתחרויות גביע התאחדות האתלטיקה הבין-לאומית שנערכה במונטריאול, קנדה זכה פרייזר, יחד עם נבחרת ארצות הברית, במדליית זהב במרוץ שליחים 4X400 מטר בתוצאה של 3:00.70 דקות לפני נבחרת אירופה (3:00.80 דקות) ונבחרת אפריקה (3:01.22 דקות). במשחקים הפאן-אמריקאיים שנערכו בסן חואן, פוארטו ריקו זכה פרייזר, יחד עם נבחרת ארצות הברית, במדליית זהב במרוץ שליחים 4X400 מטר בתוצאה של 3:03.8 דקות לפני נבחרת ג'מייקה (3:04.7 דקות) ונבחרת קובה (3:06.3 דקות). פרייזר היה חלק מנבחרת האתלטיקה של ארצות הברית לאולימפיאדת מוסקבה אולם השתתפותו נמנעה בגלל חרם שהוטל על האירוע. פרייזר היה אחד מ-461 חברי נבחרת זו שזכו במדליית הזהב של הקונגרס בגרסה מיוחדת שהונפקה עבור הספורטאים מהם נמנעה ההשתתפות. 1980 - מדליית הזהב של הקונגרס 1999 - התקבל להיכל התהילה של אוניברסיטת אריזונה (אנ') 2002 - הכרזת מלגה על שם פרייזר (Herman R. Frazier Political Science Scholarship) באוניברסיטת המדינה של אריזונה 2005 - נבחר לאחד מ-50 האפרו-אמריקאים המשפיעים בספורט בארצות הברית. 2012 - "פרס החלוציות" על ידי התאחדות מנהלי הספורט באוניברסיטאות על תרומתו למשלחת הספורטאים לאולימפיאדת אתונה 2020 - התקבל להיכל התהילה של ספורטאי פילדלפיה (אנ') מדיה וקבצים בנושא הרמן פרייזר בוויקישיתוף הרמן פרייזר, באתר olympedia.org הרמן פרייזר, באתר התאחדות האתלטיקה הבין-לאומית הרמן פרייזר, באתר Track and Field (גברים) הרמן פרייזר, באתר sports-reference.com (אורכב) הרמן פרייזר, באתר trackfield.brinkster.net ניק טמוריאן, הרמן פרייזר חוגג 40 שנה לזכייה במדליות אולימפיות, באתר cnycentral.com, ‏6 באוגוסט 2016 קיית קובלנד, 45 שנה לזכייה של הרמן פרייזר, באתר אוניברסיטת סירקוז, 26 ביולי 2021 הרמן פרייזר, באתר main.uab.edu של אוניברסיטת אלבמה (אורכב) ראיון עם הרמן פרייזר, באתר runblogrun.com, ‏1 בינואר 2015 הרמן פרייזר, באתר cuse.com ראיון עם הרמן פרייזר, באתר trackandfieldnews.com, יוני 1993 ריצת 400 מטר באולימפיאדת מונטריאול (1976) בה זכה פרייזר במדליית ארד, סרטון באתר יוטיוב התפטרות פרייזר מאוניברסיטת אלבמה, באתר uabsports.com מינוי פרייזר באוניברסיטת הוואי, באתר manoa.hawaii.edu פיטורי פרייזר מאוניברסיטת הוואי, באתר espn.com לאחר עזיבתו עלו גם טענות שלא טיפל כראוי בפרשה של הטרדה מינית על ידי מאמן נבחרת הכדורסל של הבנות מעבר פרייזר לאוניברסיטת סירקיוז, באתר syracuse.com מלגת הרמן פרייזר, באתר spgs.asu.edu פרס החלוציות להרמן פרייזר, באתר foxsports.com קבלת הרמן פרייזר להיכל התהילה של פילדפיה, באתר thesundevils.com קבלת הרמן פרייזר להיכל התהילה של פילדפיה, באתר אוניברסיטת סירקיוז